CELEX: C2010/288/08
Language: et
Date: 2010-10-23 00:00:00
Title: Kohtuasjade kodadele määramise kriteeriumid

23.10.2010   
            
            
               ET
            
            
               Euroopa Liidu Teataja
            
            
               C 288/5
            
         
      Kohtuasjade kodadele määramise kriteeriumid
      (2010/C 288/08)
      Üldkohus määras 20. septembril 2010 vastavalt kodukorra artiklile 12 kindlaks kohtuasjade kodadesse määramise tingimused ajavahemikuks 20. septembrist 2010 kuni 31. augustini 2011 järgmiselt:
      
                  1.
               
               
                  Avaliku Teenistuse Kohtu otsuste peale esitatud apellatsioonkaebused määratakse alates nende esitamisest apellatsioonikojale, ilma et see piiraks kodukorra artiklite 14 ja 51 hilisemat kohaldamist.
               
            
                  2.
               
               
                  Lõikes 1 nimetamata kohtuasjad määratakse kolmest kohtunikust koosnevatele kodadele alates hagiavalduse esitamisest, ilma et see piiraks kodukorra artiklite 14 ja 51 hilisemat kohaldamist.
                  Käesolevas lõikes nimetatud kohtuasjad jaotatakse kodade vahel vastavalt kohtukantseleis registreerimisele kehtestatud kolme erineva järjekorra alusel:
                  
                              —
                           
                           
                              kohtuasjad ettevõtjatele kohaldatavate konkurentsieeskirjade ning riigiabi eeskirjade ja kaubanduse kaitsemeetmeid käsitlevate eeskirjade rakendamise kohta;
                           
                        
                              —
                           
                           
                              kodukorra artikli 130 lõikes 1 ette nähtud intellektuaalomandi õigusi puudutavad kohtuasjad;
                           
                        
                              —
                           
                           
                              kõik ülejäänud kohtuasjad.
                           
                        
            Selle järjekorra raames võetakse neljast kohtunikust koosnevat ja kolmeliikmelises koosseisus asja lahendavat koda igal kolmandal korral arvesse kaks korda.
      Üldkohtu president võib valikujärjekorrast kõrvale kalduda, arvestamaks erinevate kohtuasjade seotust või tagamaks töökoormuse tasakaalustatud jaotust.